open-index/open-wikipedia-markdown huggingface dataset:
Russian World Studios

**Russian World Studios** (ברוסית: **Всемирные русские студии**; מילולית: "אולפני העולם הרוסי") הוא שמם של אולפני קולנוע וטלוויזיה רוסיים שנוסדו בשנת 1984 על ידי יורי סאפרונוב ואנדריי סמירנוב והוא כיום אחת מחברות ההפקה הגדולות ברוסיה.

בשנת 1992 החברה כבר הפיקה 400 סדרות וסרטי קולנוע והיא עובדת בשיתוף פעולה עם Sony Pictures Television International, Hallmark Entertainment, HBO Films, וחברת Beacon Pictures. האולפנים עוסקים בהפקה ובהפצת סרטים. לחברה אולפנים במוסקבה ובסנקט פטרבורג.

בסוף 2007 החברה הפכה לחלק מתאגיד "סיסטמה", חברת החזקות הגדולה ביותר ברוסיה. שותפות חדשה זו אפשרה ל-RWS להתמקד בשלושה תחומי צמיחה עיקריים: מתקני אולפן, הרחבת האולפן החדש בסנט פטרסבורג; הפקה, הרחבה ושימוש יעיל בספריית התוכן העצמאית והפצת תוכן על פני פלטפורמות מדיה קיימות וחדשות.
## הנהלה
* יורי אנטולייביץ' סאפרונוב הוא מייסד משותף והמנכ"ל הנוכחי של האולפנים. לפני שהקים אותם בשנת 1984 עם אנדריי סמירנוב, היה סאפרנוב מנכ"ל חברת אינטראקטיב טלוויזיה. בשנת 2011 RWS אורגנה מחדש והפכה לחלק מחברת "סיסטמה" כאשר סאפרונוב מונה לסמנכ"ל הראשון, ראש מחלקת ההפקה. בשנת 2012 מונה למנכ"ל האולפנים.
* אולגה סינלשצ'יקובה היא סגנית הנשיא לעניינים בינלאומיים. בעלת תואר בעיתונאות ופרסום מאוניברסיטת מוסקבה. לפני שהצטרפה ל-RWS, הייתה מנהלת תפעול בינלאומית בחברת התקשורת VID. היא הייתה באולפנים מאז 1994 שם החלה כמנהלת תפעול בינלאומית. בשנת 2005 הועלתה לדרגה של ראש המבצעים הבינלאומיים ובשנת 2007 לתפקידה הנוכחי בו היא מפקחת על כל הפעולות הבינלאומיות של החברה, כולל פרויקטים של קולנוע וטלוויזיה, רכישות וציוד. היא שימשה כמפיקה בסרט "הרוח", וכמפיקת שותפה לפרויקטים שונים, כולל הסרטים העלילתיים "קליידוסקופ", "אנטי-סם", וכן סדרת הטלוויזיה "אטלנטיס".

## שירותי הפקת סרטים
* סקירת תסריטים, עריכה ועיבוד
* קבוצות מיקוד
* תסריטאות
* השכרת במה
* חיפוש מיקומים לצילומים וקבלת אישור לביצוע צילומים
* השכרת ציוד
* רכבי הובלה וייצור
* ליהוק
* בניית תפאורה והשכרה
* קייטרינג
* שירותי פוסט-פרודקשן
## הפקות מקור

## הפצה
מחלקת ההפצה של RWS הוקמה בשנת 2005 כדי להפיץ פרויקטים בכל הפלטפורמות התפעוליות והמתפתחות. קטלוג RWS כולל מוצרים מז'אנרים ופורמטים שונים כולל סדרות טלוויזיה, סרטים עלילתיים באורך מלא וסרטי טלוויזיה. בנוסף, ערוצים רוסיים ובינלאומיים רכשו זכויות להעלות חלק מהתכנים שלהם, כמו ערוץ הראשון (רוסיה), CTC (הפדרציה הרוסית), 1+1 (אוקראינה), פוקס לייף וערוץ 9 (ישראל).

## קישורים חיצוניים
* 

קטגוריה:מוסקבה: חברות
קטגוריה:חברות רוסיות להפקת סרטים
אולפני הקולנוע של סברדלובסק

שמאל|ממוזער|200x200 פיקסלים|אחת הכניסות לאולפן.
**סטודיו לקולנוע סברדלובסק** (ברוסית: **Свердловская Киностудия**) הוא אולפן קולנוע רוסי שבסיסו ביקטרינבורג (לשעבר סברדלובסק). זהו סטודיו מרכזי אזורי וצעיר ביותר ברוסיה, שהוקם ב -9 בפברואר 1943 בעיצומה של מלחמת העולם השנייה. שנה לאחר מכן, בשנת 1944, הפיק האולפן את סרטו הראשון *סילבה* - קומדיה מוזיקלית, המבוססת על האופרטה האוסטרית *[[נסיכת הצ'רדש|סילבה]]*. זו הייתה אחת המהדורות הפופולריות ביותר בברית המועצות באותה השנה.

בסטודיו זה, השוכן בלב רוסיה, צולמו יותר מ-210 סרטים באורך מלא ו-600 סרטים תיעודיים, מאות סרטי *מדע פופולרי*, יותר ממאה סרטי הנפשה ולמעלה מ-4,500 יומני קולנוע.

בשנת 1998 בשל היקף העבודה האולפן התמוטט והיה כמעט במצב של פשיטת רגל, אשר התגבר במשך מספר שנים. פעולות שונות של המדינה, שכלל מינוי צוות ניהול חדש ומפיקים עצמאיים בשנים 2003–2008 אפשרו לאולפן לצלם וליצור פרויקטים מצליחים.

הפופולריים ביותר בקרב הקהל המודרני והמוכרים על ידי פסטיבלים רוסיים ובינלאומיים הם הפרויקטים שנוצרו בשנים האחרונות: *איגר*, *ראשונים על הירח*, *[[אדמירל (סרט)|אדמירל]]* וסרט הקולנוע, *בית השמש*.
## פילמוגרפיה

## קישורים חיצוניים

* 
* אולפני הקולנוע של סברדלובסק | גרסה אנגלית - אודות החברה 
* רשימת הסרטים שהופקו באתר Kinopoisk.ru

קטגוריה:חברות רוסיות להפקת סרטים
קטגוריה:אולפני קולנוע
קטגוריה:קולנוע בברית המועצות
קטגוריה:דפים עם תרגומים שלא נסקרו
הכנסייה השחורה

**הכנסייה השחורה** (גרמנית: **Schwarze Kirche**; רומנית: **Biserica Neagră**) היא כנסייה בבראשוב, עיר בדרום מזרח טרנסילבניה ברומניה. היא נבנתה על ידי הקהילה הגרמנית של העיר והיא האנדרטה הגותית העיקרית במדינה, בנוסף להיותה אחת ממקומות הפולחן הלותרניים הגדולים והחשובים במדינה.

המבנה הרומי-קתולי נודע במקור כ"כנסיית מרים הקדושה", והוא החליף מבנה ישן אשר שימש לאותה מטרה. בנייתו החלה בסוף המאה ה-14. ניתוח עדויות קשורות הביא מספר חוקרים למסקנה כי העבודות החלו בין 1383 ל־1385, במהלכן העסיקו עובדים ובעלי מלאכה בולגרים שהמשיכו להקים את המושבה הבולגרית בבראשוב. 

על פי אגדה פופולרית, ילד גרמני הפריע לפועלים הבולגרים ואמר להם שאחד הקירות נטוי. אחד הפועלים דחף את הילד ממגדל הכנסייה ואז החביא את גווייתו בכנסייה כדי להסתיר את פשעו.

המבנה נהרס בחלקו במהלך שרפה גדולה שפרצה בזמן פלישת כוחות הבסבורג ב־21 באפריל 1689 (במהלך המלחמה הטורקית הגדולה) ומאז היא נודעת כ"כנסייה השחורה". חלק גדול מהמבנה הפנימי עבר שינוי במהלך המאה ה-18, תוך התייחסות לעיצוב המקורי.

## קישורים חיצוניים

* 

## הערות שוליים

קטגוריה:בראשוב
קטגוריה:רומניה: כנסיות
קטגוריה:סקסונים טרנסילבנים
אופיר (קואופרטיב ספנות)

**אופיר** היה קואופרטיב ספנות, שפעל מישראל בשנות ה-50 וה-60.

הקואפרטיב נוסד בשנת 1949 על ידי חיילים משוחררי חיל הים שביקשו לקיים ספנות בקואפרטיב. הם רכשו בדנמרק ספינה ישנה בשם מרקור, שינו את שמה ל"מסדה" והניפו עליה את דגל ישראל. את הכסף לרכישת הספינה אספו מהחברים ומהלוואות שניתנו על ידי בנק הפועלים והמרכז לקואפרציה. בהתחלה הפליגה מסדה לאיסלנד, ממנה הביאה משלוח דגים לאיטליה. מסדה יועדה לבצע הפלגות בים התיכון, אולם בטרם הגיעה לחיפה טבעה ליד איטליה, ב-28 במרץ 1950 ושישה מאנשי צוותה, בהם שלושה מחברי הקואפרטיב, נספו. צוות בדיקה של משרד התחבורה, שכלל את זאב הים, ציין מספר גורמים אפשריים לטביעת מסדה, בהם חבטות בתחתית שלא נבדקו, חלונות שלא נסגרו כראוי, מטען עודף, צוות לא מיומן וחוסר בהירות לגבי חלוקת התפקידים בין אנשי הצוות. הקצין הראשון של האנייה, אנוש שטמפר, הועמד לדין על גרימת מות ברשלנות ונידון לשנת מאסר.

במקום מסדה, רכש הקואפרטיב בשיתוף עם חברת שוהם ההסתדרותית את האוניה יאפוס, שנבנתה בשנת 1921 וחודשה בשנת 1948. במהלך הפלגתה לישראל נכנסה יאפוס למצוקה וקראה לעזרה אך התגברה והצליחה להגיע לחוף מבטחים. היא הגיעה לחיפה בדצמבר 1950 ושמה הוסב ל"השלושה" לזכר שלושת חברי הקואפרטיב שנספו בטביעת מסדה.

בתחילת 1951 רכש הקואפרטיב אניה שנייה.

ביוני 1956 נכתב בהארץ על הקואפרטיב:
:"מניסיונו של קואופרטיב "אופיר", אנו יכולים ללמוד ... המפעל, שנוסד על ידי צעירים נלהבים שלא היה להם הניסיון המספיק עלה בקרבנות אדם (טביעת "מסדה") ובבזבוז כספים. משברים חברתיים עברו על הקבוצה, עשרות חברים נטשו אח המפעל, וכיום לאחר שבע שנים, נדמה כי מלבד הניסיון המקצועי שרכשו להם החברים לא נתרם הרבה לקדום הענף. אנשי "אופיר" מאשימים את חב' "צים" שהיא מגבילה אפשרויותיהם, ומנסים להשתחרר מאפוטרופסותה של החברה הלאומית."

בשנות ה-60 הקואפרטיב התפתח וצבר גירעונות כבדים. ב-23 בינואר 1967 טבעה "השלושה" על צוותה, בנסיבות שלא בוררו עד תום. בספטמבר 1968 הועברה הפעילות של הקואפרטיב לידי חברת צים.

## הערות שוליים

קטגוריה:חברות ספנות ישראליות
קטגוריה:ישראל: חברות שהוקמו ב-1949
בישוף אדום דרומי

**בישוף אדום דרומי** (שם מדעי: *Euplectes orix*; במונחי האקדמיה ללשון העברית מכונה: **שַׁזְרָן**) הוא מין של ציפור קטנה ממשפחת האורגיים. הבישוף מצוי בטבע ביצות וערבות הסוואנה של אפריקה מדרום לקו המשווה. צפונה לו שוכן מין דומה - בישוף אדום צפוני שבעבר נחשב לתת-מין שלו. הוא קטן מעט מקרובו.
## מאפיינים
מין זה מגיע לאורך 10–11 ס"מ והוא בעל דו-צורתיות זוויגית. הנקבות קטנות מהזכרים וצבעם דהוי יותר. הזכרים בעלי נוצות חזה ובטן שחורות ושאר הגוף בעל נוצות כתומות בוהקות עם כנפיים אפורות המזכירות צבע של דרורים. הראש כתום אך הפנים שחורות וכן העיניים והמקור הגדול שחורים.

התפוצה של מין זה היא מדרום אפריקה בדרום ועד אנגולה בצפון, מזרחה דרך הרפובליקה הדמוקרטית של קונגו, צפון זמביה, דרום אוגנדה, צפון-מזרח ניגריה ודרום-מערב קניה. היא לא מצויה במדבר נמיב ובקלהרי.

הציפור חיה באזורי עשבים שונים בסוואנה לרבות עשב יבש וצמחייה יבשה אך בעונת הרבייה היא מצויה באזורים שופעי מים סביב עשבים גבוהים, סוף, גומא וגידולים של קנה סוכר. היא ניזונה בעיקר מזרעים שונים ומחרקים.

כמו מרבית האורגיים היא מייצרת קן כדורי שנבנה באריגה. זהו מין פוליגמי והזכר מזדווג עם נקבות רבות להם הוא בונה מבחר קנים. הנקבות מטילות 2–4 ביצים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קארולוס לינאוס
קטגוריה:אורגיים
קטגוריה:אנגולה: עופות
קטגוריה:זמביה: עופות
קטגוריה:בעלי חיים שתוארו ב-1758
קטגוריה:עופות הסוואנה האפריקנית
יחסי סיישל–ספרד

**יחסי סיישל–ספרד** הם היחסים הדיפלומטיים הרשמיים שבין **[[סיישל|הרפובליקה של סיישל]]** לבין **[[ספרד|ממלכת ספרד]]**.

## סקירה כללית
היחסים הדו-צדדיים שבין רפובליקת סיישל לממלכת ספרד נחשבים מצוינים. הם הצטמצמו מעט ב בעקבות דיג מוגבר ספרדי באזור. נכון ל-2019, שלושים ספינות ספרדיות (עליהן מתנוסס דגל ספרד או שבעל הספינה בעל אזרחות ספרדית) משתמשות בנמלה של ויקטוריה בירת סיישל כבסיס לפעילותן. ספרד עוזרת לסיישל בלחימה נגד שודדי הים.

ספרד וסיישל משתפות פעולה בתחום המים והאנרגיה המתחדשת ואף נערך ביקור בספרד של נשיא תאגיד המים של סיישל לצורכי התרשמות.

## נציגויות דיפלומטיות
* סיישל אינה מיוצגת בספרד בדרג השגרירות. סיישל מיוצגת בספרד בדרג הקונסולרי באמצעות שלוש קונסוליות הנמצאות בערים: מדריד (עיר הבירה של ספרד), ברצלונה, וולנסיה. סיישל האמינה את שגרירותה שבפריז, בירת צרפת, על ספרד.
* ספרד אינה מיוצגת בסיישל בדרג השגרירות. ספרד מיוצגת בסיישל בדרג הקונסולרי באמצעות קונסוליה רשמית שהיא מחזיקה בויקטוריה, בירת המדינה. ספרד האמינה את שגרירותה שבאדיס אבבה, בירת אתיופיה, על סיישל.

## קישורים חיצוניים
* Ficha de Seychelles, משרד החוץ הספרדי

## הערות שוליים

קטגוריה:ערכים ללא קטגוריות פיזיות - יחסי חוץ
הביסטמאסטר האולטימטיבי

**הביסטמאסטר האולטימטיבי** (באנגלית: **Ultimate Beastmaster**) היא תוכנית ריאליטי ספורט אמריקאית של נטפליקס. היא שודרה בין ה-24 בפברואר 2017 ל-31 באוגוסט 2018, וכללה שלוש עונות.

במהלך התוכנית מתמודדים בכל פרק משתתפים ממדינות שונות המנסים לעבור מסלולי מכשולים ברמות קושי שונות. המנצח בכל פרק זוכה בתואר "הביסטמאסטר" ועולה לגמר, בו מתמודדים מנצחי כל הפרקים של אותה עונה על התואר "הביסטמאסטר האולטימטיבי".

## פורמט
במהלך העונה מתמודדים המשתתפים עם מסלול מכשולים מורכב וקשה, כשעל כל מכשול שהמתמודד עובר הוא מקבל ניקוד הנצבר לאורך כל המכשולים, כשהמדורגים אחרונים מודחים והשניים בעלי הניקוד הגבוה ביותר מתמודדים בשלב הסופי זה מול זה בתחרות טיפוס הכוללת איסוף נקודות.

כל מדינה משתתפת מיוצגת על ידי שני פרשנים המפרשנים בשפת המדינה, כשהמנחים והפרשנים העיקריים הם זוג המנחים האמריקאים.

## עונה 1
העונה עלתה לנטפליקס ב-24 בפברואר 2017, והיא כללה עשרה פרקים. את פתיח העונה הגיש סילבסטר סטאלון. היא צולמה במשך שמונה לילות בסנטה קלריטה שבקליפורניה.

בתשעת הפרקים הראשונים השתתפו בכל פרק 12 מתמודדים מ-6 מדינות שונות: ארצות הברית, ברזיל, גרמניה, יפן, מקסיקו וקוריאה הדרומית, כשבסך הכל השתתפו במהלך העונה 108 מתחרים. בפרק האחרון התמודדו כל מנצחי תשעת הפרקים. המנצח של העונה היה פיליפה קמרגו הברזילאי, אך הוא לא זכה בתואר "הביסטמאסטר האולטימטיבי" משום שלא סיים את המסלול עד סופו.

### מנחים

### מנצחים

## עונה 2
העונה עלתה לנטפליקס ב-15 בדצמבר 2017, והיא כללה עשרה פרקים. היא צולמה במשך שמונה לילות בסנטה קלריטה שבקליפורניה, והיא הוזמנה על ידי נטפליקס בטרם עוד קודם שידור העונה הראשונה.

בתשעת הפרקים הראשונים השתתפו בכל פרק 12 מתמודדים מ-6 מדינות שונות: איטליה, ארצות הברית, הודו, סין, ספרד וצרפת, כשבסך הכל השתתפו במהלך העונה 108 מתחרים. בפרק האחרון התמודדו כל מנצחי תשעת הפרקים. המנצח של העונה היה האיבין צ'ו הסיני, שסיים את המסלול כולו וזכה ב-50,000 דולר ובתואר "הביסטמאסטר האולטימטיבי".

### מנחים

### מנצחים

## עונה 3

### מנחים

## קישורים חיצוניים

## הערות שוליים

קטגוריה:נטפליקס: תוכניות וסדרות

קטגוריה:סדרות טלוויזיה אמריקאיות שעלו לשידור בשנת 2017
רפאל שרף

**רפאל פליקס שרף** (באנגלית: **Rafael Felix Scharf**; 1914, קרקוב – 16 בספטמבר 2003, לונדון) היה עיתונאי וממייסדי "Jewish Quarterly Review".

## קורות חיים
שרף למד בגימנסיה העברית בקרקוב, והוא ציין במיוחד את המורה לעברית בנציון רפפורט בספרו "Poland, What have I to do with Thee" ("פולין, מה עלי לעשות איתך"). שרף סיים את לימודי המשפטים באוניברסיטה היגלונית ובשנת 1938 נסע לאנגליה, שם קיבל אזרחות בריטית. הוא היה חייל בצבא הבריטי במלחמת העולם השנייה. לאחר המלחמה עבד ביחידה להכנת חומר משפטי לשימוש במשפטיהם של פושעי מלחמה. הוא היה אחד הכותבים ב-"Jewish Quarterly Review" וממקימי המכון ללימודים פולניים-יהודיים (The Institute for Polish-Jewish Studies (IPJS)) ב-1984 באוקספורד. לאחר פטירת אלכסנדר ברנפס, שיף טיפל בארכיון הצילומים העשיר של ברנפס והעביר אותו ליד ושם.

הוא היה סגן נשיא האיגוד הבינלאומי של יאנוש קורצ'אק בארצות הברית (Janusz Korczak Association of the USA).

ב-23 בנובמבר 1993 הוענק לו צלב מסדר ההצטיינות של הרפובליקה הפולנית .

## קישורים חיצוניים
* ביוגרפיה של רפאל שרף באתר "שטעטל" 

## הערות שוליים

קטגוריה:יהודים פולנים
קטגוריה:קרקוב: אישים
קטגוריה:יהודים בצבא הבריטי במלחמת העולם השנייה
קטגוריה:עיתונאים יהודים בריטים
קטגוריה:פובליציסטים יהודים בריטים
קטגוריה:משפטנים יהודים בריטים
קטגוריה:בוגרי האוניברסיטה היגלונית
קטגוריה:פולנים שנולדו ב-1914
קטגוריה:בריטים שנולדו ב-1914
קטגוריה:אנגלים שנפטרו ב-2003
אלונסו אלוורס דה פינדה

**אלונסו אלוורס דה פינדה** (בספרדית: **Alonso Álvarez de Pineda**; 1494 – 1519) היה קונקיסטאדור וקרטוגרף ספרדי, שתועד לראשונה בתולדות טקסס. בשנת 1519 הוא הוביל מספר משלחות למיפוי קווי החוף המערביים של מפרץ מקסיקו, מחצי האי יוקאטן ועד נהר פאנוקו, צפונית לוורוצ'וז. חואן פונסה דה ליאון מיפה בעבר חלקים מפלורידה, שלדעתו הוא אי. החקירה של אנטון דה אלמינוס ביטלה את האזורים המערביים כאתר המעבר, והשאירה את השטח בין נהר פאנוקו לפלורידה.

אלמינוס שכנע את מושל סנטיאגו, פרנסיסקו דה גאראי, לממן משלחת למיפוי בשאר מפרץ מקסיקו. גאראי קיבל שלוש אוניות עם מאתיים ושבעים חיילים, והציב אותן בפיקודו של דה פינדה. הם עזבו את סנטיאגו בתחילת 1519 והפליגו מערבה לאורך קו החוף הצפוני של המפרץ. בקצה המערבי של דרום פלורידה הוא ניסה להפליג מזרחה, אך הרוחות לא היו מתאימות. במקום זאת, הוא הפליג מערבה לאורך חוף מפרץ המפרץ.

ב־2 ביוני 1519 נכנס אלוורס דה פינדה למפרץ גדול עם ההתיישבות צפופה של ילידים אמריקאיים בחוף אחד. הוא הפליג במעלה נהר המיסיסיפי. תיאור הארץ והתיישבותה, הביאו היסטוריונים רבים להאמין שהוא תיאר את מפרץ מוביל ואת נהר אלבמה.

אלונסו אלוורס דה פינדה המשיך במסעו מערבה. ב־24 ביוני 1519, ביום החג הרומי הקתולי של קורפוס כריסטי, הפליג אל מה שהוא כינה מפרץ קורפוס כריסטי. אין שום עדות אמינה לכך שאי פעם הגיע לחופי טקסס, אך הוא עגן מווילה ריקה דה לה וראקרוס, זמן קצר לאחר שהרנן קורטס עזב.

קורטס חזר כששמע על בואו של דה פינדה. דה פינדה ביקש לסמן גבול בין האדמות שהוא טוען כשייכות לגאראי לאלה שקורטס כבר טען לבעלות עליהן. קורטס לא היה מוכן להתמקח, ודה פינדה עזב כדי לחזור צפונה. זמן קצר לאחר מכן הפליג במעלה נהר ששמו לאס פלמאס, שם בילה למעלה מארבעים יום בתיקוני ספינותיו. לאס פלמאס היה ככל הנראה נהר פאנוקו ליד טמפיקו של ימינו, טאמוליפס, מקסיקו.

אף על פי שדה פינדה נהרג בקרב עם ילידי נהר פאנוקו, המפה שלו הגיעה למושל גאראי.

המשלחת סימנה את גבולות מפרץ מקסיקו, תוך שלילת הרעיון של מעבר ים לאסיה. המיפוי גם אימת שפלורידה הייתה חצי אי במקום אי, ואפשרה לאלוורס דה פינדה להיות האירופי הראשון שראה את אזורי החוף של מערב פלורידה, אלבמה, מיסיסיפי, לואיזיאנה וטקסס, אדמות שכינה "עמיחל." "

המפה שלו היא המסמך הידוע הראשון בהיסטוריה של טקסס והייתה המפה הראשונה של אזור חוף מפרץ המפרץ בארצות הברית והיא מאוחסנת בארכיב הכללי דה אינדיאס בספרד.

## קישורים חיצוניים

## הערות שוליים

קטגוריה:מגלי ארצות ספרדים
קטגוריה:קרטוגרפים ספרדים
קטגוריה:קונקיסטאדורים
קטגוריה:ילידי 1494
קטגוריה:נפטרים ב-1519
נגד בדידות - מחשבות

**נגד בדידות - מחשבות** הוא ספר מאת גדי טאוב הכולל אוסף של מסות וסיפורים על הכמיהה לאהבה, לקשר אנושי ותחושת הביחד, ועל החששות והקשיים למימושה. הספר יצא לאור בעברית בשנת 2016 בהוצאת משכל.
הספר מהווה מעין המשך לספר **נגד בדידות - רשמים**, שפרסם המחבר בשנת 2011.

## הספר
המחבר סיפר שבתחילה חשב לקרוא לספר 'נגד בדידות - מחשבות' בשם "'נגד אינדיבידואליזם". הספר מורכב מאוסף חיבורים ומאמרים של טאוב, והם מעלים מחשבות ותובנות חדשות על מחיר ה"בדידות" וה"אינדוידואליזם".

יצחק מור כתב בביקורת לספר:

## קישורים חיצוניים
* הספר באתר ידיעות ספרים
* הפרק הראשון באתר "עברית"
* ציטוטים מהספר 'נגד בדידות: מחשבות', באתר ויקיציטוט
* ציטוטים מהספר 'נגד בדידות: רשמים', באתר ויקיציטוט

על הספר:
* 
* 
* "על נאורות ובדידות: ריאיון עם ד"ר גדי טאוב" פורסם ב"זווית אחרת".
* 
* "דור של בדידות" באתר "ארץ אחרת", 18 בספטמבר 2011.
* המחבר בשיחה על ספריו בהם הספר "נגד הבדידות" (יוטיוב)

## הערות שוליים

קטגוריה:ספרי הוצאת משכל
ז'וליאן לפרס

**ז'וליאן לפרס** (בצרפתית: **Julien Lepers**; נולד ב-12 באוגוסט 1949) הוא מגיש טלוויזיה צרפתי.

## חיים אישיים
לפרס נולד בפריז כבנם של זמרת ומנצח בתזמורת, הוא גדל באנטיב.

הוא למד משפטים באוניברסיטת ניס סופיה אנטיפוליס בניס.

## הגשה
לפרס זכה בתחרות מגישים שאורגנה על ידי תחנת הרדיו "RMC" ומ-1973 עד 1978 שימש כמגיש בתחנה.

ב-1988 החל להנחות את משחק הטלוויזיה "Questions pour un champion".

מ-1992 ועד 1995 הנחה לפרס את תחרות מיס צרפת.

ב-2002 הנחה את תחרות מיס אירופה לצד דיאנה היידן.

ב-1999, 2000, 2005, 2007 ו-2008 היה פרשן הטלוויזיה הצרפתית לתחרות האירוויזיון.

ב-1998 הנחה את התוכנית "C'est l'été" בערוץ France 3.

## מוזיקה
בין 1978–1979 הקליט ארבעה שירים.

ב-1996 הקליט אלבום עם התזמורות הסימפונית של ברטיסלאבה.

## עבודות אחרות
ב-2009 הופיע בפרסומת ברדיו ל-"Saint-Yorre", מותג מים מינרלים.

ב-2011 היה חבר בצוות השופטים של "Prix Iznogoud", פסטיבל קומדיה הנערך בהשראנט הימי.

ב-2011 גם פרסם את הספר שכתב "Les fautes de Français ? Plus jamais !".

הוא הופיע בתפקיד עצמו במספר סרטים.

## קישורים חיצוניים

* פרופיל באתר gala

## הערות שוליים

קטגוריה:מנחי טלוויזיה צרפתים
קטגוריה:מנחי תחרויות יופי
קטגוריה:צרפתים שנולדו ב-1949
מוריס 8

**מוריס 8** (באנגלית: **Morris Eight**) היא סדרת מכוניות קטנות בתצורות שונות שכללו מכוניות משפחתיות ומכוניות קבריולה, מתוצרת יצרנית הרכב הבריטית **Morris Motors Limited**  אשר יוצרה בין השנים 1935 – 1948 בבריטניה ובאוסטרליה.

בין השנים 1940 – 1954 יוצרה סדרת "Morris Series Z" מסחריות בבריטניה וטנדרים באוסטרליה.

## סדרות

* "מוריס 8".
* "מוריס 8 סדרה שנייה".
* "מוריס 8 סדרה "E".

### "מוריס 8" סדרה ראשונה

* יוצר בין השנים 1931 – 1937 בבריטניה ובאוסטרליה.
* יוצרו 164,102 יחידות.
* תצורות: 2 דלתות סדאן, 4 דלתות סדאן, 2 דלתות קבריולה,  2 דלתות "tourer" - קבריולה, 5 דלתות מסחרית.
* מחיר היחידה עמד על 118 לירה שטרלינג (שנת 1931, בריטניה לדגם 4 דלתות סדאן).

### "מוריס 8" סדרה שנייה

* יוצר בשנת 1938 בבריטניה ובאוסטרליה.
* יוצרו 54,000 יחידות.
* תצורות: 2 דלתות סדאן, 4 דלתות סדאן, 2 דלתות קבריולה,  2 דלתות "tourer" - קבריולה.

### "מוריס 8 סדרה "E"
* יוצר בין השנים 1938 – 1948 בבריטניה ובאוסטרליה.
* יוצרו 120,434 יחידות.
* תצורות: 2 דלתות סדאן, 4 דלתות סדאן, 2 דלתות קבריולה,  2 דלתות "tourer" - קבריולה,  2 דלתות "Roadster utility"  - טנדר, 2 דלתות "Coupé utility"  - טנדר, 2 דלתות מסחרית.

### מוריס "סדרה Z"
* יוצר בין השנים 1940–1954.
* יוצרו 51,000 יחידות.
* תצורות: 2 דלתות מסחרית (בריטניה), 2 דלתות "Coupé utility" - טנדר (אוסטרליה).

## תמונות

קובץ:MHV Morris 8 4-door saloon 1937.jpg | "מוריס 8", דגם 4 דלתות, שנת 1937
קובץ:Morris 8 (1935) (10275822905).jpg | "מוריס 8", דגם 4 דלתות, שנת 1935
קובץ:Morris 8 Series E (1946) - 21724108455.jpg| "מוריס 8", סדרה "E", שנת 1946 
קובץ:Morris 8 4-Seater 1937.jpg | "מוריס 8", בתצורת 4 מושבים, שנת 1937 - קבריולה 
קובץ:Vintage Car at Haworth.jpg | "מוריס 8" - קבריולה 
קובץ:1948 Morris 8-40 Tourer (Series E).jpg | "מוריס 8/40", סדרה "E", שנת 1948 - קבריולה
קובץ:Morris Eight Series E Tourer (1939) - 30725071411.jpg | "מוריס 8", סדרה "E", שנת 1939 - קבריולה
קובץ:Morris 8 Series E 4-Seat Tourer (1939) - 21364306905.jpg | "מוריס 8", 4 מושבים, סדרה "E", שנת 1939 - קבריולה
קובץ:1937 Morris Eight 5cwt van DKP507-1 010511 CPS.jpg | "מוריס 8", שנת 1937 - מסחרית
קובץ:1935 Morris 8 Panel Delivery - red - fvr (4611294367).jpg | "מוריס 8", שנת 1935 - מסחרית
קובץ:Morris 8 Panel Delivery - red - rvr (4611293905).jpg | "מוריס 8" - מסחרית
קובץ:Brighton Commercial Vehicle run 2005 - Flickr - Elsie esq. (31).jpg | "מוריס 8" - טנדר
קובץ:Morris 8 Pickup.jpg | "מוריס 8", מנוע 718 סמ"ק - טנדר
קובץ:Morris Z series GPO van reg GYT 866.jpg |מוריס סדרה Z - מסחרית
קובץ:Morris Series Z Utility 1949.JPG |מוריס סדרה Z, דגם "coupé utility", שנת 1949 


## ראו גם
* מוריס מיינור (1928)
* מוריס 14

## קישורים חיצוניים

* 
* 

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:מכוניות מסחריות
קטגוריה:טנדרים
קטגוריה:דגמי מכוניות שהושקו ב-1935
קטגוריה:מכוניות בריטיות
קטגוריה:כלי רכב המורכבים באוסטריה
8
יאקוב ינקטו

**יאקוב ינקטו** (בצ'כית: **Jakub Jankto**; נולד ב-19 בינואר 1996) הוא כדורגלן עבר צ'כי ששיחק בעמדת הקשר.

ינקטו היה הכדורגלן הראשון והיחיד בעולם כאשר היה פעיל שיצא מהארון כהומו ברמה של שחקן נבחרת לאומית.

## קריירת מועדונים

בשנת 2014, ינקטו חתם בשורות אודינזה מהסרייה א' תמורת 700 אלף אירו. מבלי שערך הופעה אחת בקבוצה הבוגרת באותה העונה, הוא הושאל לאסקולי מהסרייה ב' בשנת 2015. ב-15 בספטמבר 2015, הוא ערך את הופעת הבכורה שלו בקבוצה בניצחון 0–1 על וירטוס אנטלה.

ב-6 ביולי 2018, סמפדוריה הודיעה על השאלתו של ינקטו עם אופציית רכישה בסך 15 מיליון אירו. ב-12 באוגוסט, הוא ערך את הופעת הבכורה שלו במדי הקבוצה בניצחון 0–1 על ויטרבסה קסטרנסה במסגרת הגביע האיטלקי. בתום העונה, סמפדוריה השלימה את מעברו של המגן. את שער הבכורה שלו במדי הקבוצה כבש בהפסד החוץ 3–1 לאינטר ב-28 בספטמבר 2019 במסגרת המחזור השישי של אותה העונה.

ב-20 באוגוסט 2021, ינקטו חתם על חוזה לשנתיים בחטאפה מהלה ליגה. ב-10 באוגוסט 2020, ינקטו הושאל לספרטה פראג מחאטפה, לעונה אחת.

ב-15 ביולי 2023, חתם על חוזה לשנתיים בקליארי מהסרייה א'. באוגוסט 2025 פרש ממשחק.

## חיים אישיים
ינקטו אב לבן ממערכת יחסים עם הדוגמנית מרקטה אוטומנסקה.

ב-13 בפברואר 2023 הודיע ינקטו דרך הרשת החברתית טוויטר על כך שהוא הומוסקסואל.

## קישורים חיצוניים

* 

## הערות שוליים

קטגוריה:כדורגלנים צ'כים
קטגוריה:קשרי כדורגל צ'כים
קטגוריה:כדורגלנים להט"בים
קטגוריה:ספורטאים להט"בים צ'כים
קטגוריה:פראג: כדורגלנים
קטגוריה:כדורגלני אודינזה
קטגוריה:כדורגלני אסקולי
קטגוריה:כדורגלני סמפדוריה
קטגוריה:כדורגלני חטאפה
קטגוריה:כדורגלני ספרטה פראג
קטגוריה:כדורגלני קליארי
קטגוריה:כדורגלני נבחרת צ'כיה
קטגוריה:כדורגלני יורו 2020
קטגוריה:ספורטאים זרים באיטליה
קטגוריה:ספורטאים צ'כים בספרד
קטגוריה:צ'כים שנולדו ב-1996
אלכסנדר ברנפס

ד"ר **אלכסנדר בנין ברנפס** (באנגלית: **Alexander Benin Bernfes**; 1909 – 27 בדצמבר 1986, לונדון) היה אוצר ואספן תצלומי השואה. באוספו הפרטי נשמרו תצלומים מתקופת השואה ובמיוחד תצלומים של יהודי ורשה וגטו ורשה.

## קורות חיים
לפני השואה היה ברנפס מרצה ב בוורשה . בשנת 1942 נמלט ברנפס מגטו ורשה, חצה את אירופה והגיע ללונדון. שם מסר עדות ראייה על הכיבוש הגרמני במזרח אירופה ועל גורל היהודים. מיד לאחר המלחמה נטל ברנפס על עצמו חיפוש אחר תיעוד מצולם של מאורעות השואה ושימורו של תיעוד זה. הוא אסף בעיקר תצלומים ממקורות גרמניים, תצלומים של צלמים גרמניים מקצועניים וחובבים, הן בסטילס והן בווידאו. בין המקורות לאוספיו היו תצלומים שביצעו חיילי הצבא הגרמני (הוורמכט), אנשי השירות החשאי הבריטי, אנשי גסטפו שהופקדו על תיעוד החיים והמוות בגטו, ועוד.

באוספו של ברנפס נמצאו מאות תצלומים מוורשה, מתקופת הפלישה לפולין, מתקופת גטו ורשה, מימי הנסיגה הגרמנית ב-1944, וכן תצלומים המתעדים את חורבן יהדות פולין בשואה.

ברנפס העיד במשפטי נירנברג. פרסומים מודפסים רבים, תערוכות רבות ואף סרטים התבססו על אוספיו ועל חומרים שסיפק. בין היתר מבוסס על אוספיו הסרט התעודי "גטו ורשה", ובו גם תצלומי ארכיון מאלבומו הפרטי של הימלר ומצילומי הצבא הגרמני, האס-אס והגסטפו, חומקים שאסף ברנפס. ברנפס אף היה הקריין בסרט.

כיוון שהיה ערירי, לא נודע דבר מותו אלא שבועות לאחר מותו. עם פינוי דירתו הובא דבר מותו הובא לידיעת רפאל שרף, וכך ניצל חלק גדול מארכיוניו. לפי צוואתו, יועדו ארכיוניו לעבור ליד ושם. עם זאת, חלק מאוספיו מצויים בארכיון ייוו"א.

## קישורים חיצוניים
* כתבה על ברנפס בעיתון הגרמני "דר שפיגל" משנת 1968. 

## הערות שוליים

קטגוריה:ניצולי השואה: פולין
קטגוריה:השואה: מסמכים ותיעוד
קטגוריה:יהודים בשואה: פולין
קטגוריה:פולנים שנולדו ב-1909
קטגוריה:נפטרים ב-1986
יוני טובים

**יוני טובים** (נולד ב-8 בנובמבר 1996) הוא יוטיובר, מפיק מוזיקלי ודי ג'יי ישראלי. ידוע בשם ערוץ היוטיוב שלו **BrainDamage** (בתרגום חופשי לעברית: **נזק מוחי**).

## ביוגרפיה
יוני טובים החל להעלות סרטוני קסמים יחד עם חברו, רן גילור לערוץ היוטיוב שלו ב-2014, באוקטובר 2016 פרש רן מהערוץ שלהם, שנתיים לאחר הפרישה שלו יצרו השניים שיר יחד בשם "ויבאקס". טובים החל להתפרסם בעיקר ב-2017, באותה שנה הגיע טובים ל-100 אלף מנויים לערוץ היוטיוב שלו. ב-2018 יצא מהארון כהומוסקסואל.

### רשימת הפינות בערוץ
* **אתגרים** - סרטונים בהם טובים מאתגר את עצמו או אחרים אותם משתף בסרטונים לבצע משימות.
* **דיבוב מצחיק** - סרטונים בהם הוא מארח יוטיוברים ומדבב יחד איתם קטעים מתוך סדרות שונות בצורה הומוריסטית.
* **ניסויים חברתיים** - סרטונים בהם הוא עושה ניסויים ומצפה לראות כיצד יגיבו האנשים.
* **מתיחות** - סרטונים בהם הוא מותח את חבריו ואף זרים ברחוב.

## קריירה מוזיקלית
טובים הוא חלק מההרכב המוזיקלי "Revox" לצד חברו, סאן אטיאס. באפריל 2019 הוציאו יחד סינגל בשם "הכי רחוק" בשיתוף עם הזמר אלמוג קריאף. בדצמבר 2019 הוציאו יחד עוד סינגל בשם "יש מקום לכולם". ביולי 2022 הוציא יחד עם רעיה (נדב הנדלר) סינגל בשם "לא ברמה שלי".

## פרסים ומועמדויות

## קישורים חיצוניים

## הערות שוליים

קטגוריה:יוטיוברים ישראלים
קטגוריה:מוזיקאים ישראלים
קטגוריה:מוזיקאים להט"בים ישראלים
קטגוריה:מלחינים ישראלים
קטגוריה:מלחינים להט"בים ישראלים
קטגוריה:מפיקים מוזיקליים ישראלים
קטגוריה:כוכבי רשת ישראלים
קטגוריה:ישראלים שנולדו ב-1996
נואל ואן 'ט אנד

**נואל ואן 'ט אנד** (בהולנדית: **Noël van 't End**; נולד ב-15 ביוני 1991) הוא ג'ודוקא הולנדי המתחרה בקטגוריית המשקל עד 90 ק"ג, אלוף העולם לשעבר (2019).

## קריירה
בנובמבר 2013, ואן 'ט אנד זכה במדליה הראשונה שלו בתחרות מהסבב העולמי כאשר זכה במדליית כסף בגראנד פרי אבו דאבי. בנובמבר 2014, הוא זכה במדליית זהב בגראנד פרי צ'ינגדאו לאחר שניצח בגמר את אלון ששון הישראלי. במרץ 2015 זכה במדליית הזהב השנייה שלו בתחרות מהסבב העולמי כאשר זכה בגראנד פרי סמסון. במאי 2015 הוא זכה במדליית ארד בטורניר המאסטרס היוקרתי שנערך באותה השנה ברבאט.

ואן 'ט אנד התחרה במשחקים האולימפיים בריו דה ז'ניירו 2016 בקטגוריית המשקל עד 90 ק"ג אך הודח בסיבוב השני לאחר שהפסיד ללחגואסורנגין אוטגונבטאר המונגולי. באותה השנה הוא זכה במדליית זהב בגראנד פרי טביליסי כאשר ניצח בגמר את מרקוס ניימן השוודי. באליפות אירופה בשנת 2018 שנערכה בתל אביב, סיים ואן 'ט אנד במקום החמישי לאחר שהפסיד בקרב על מדליית הארד לתאודורוס צלידיס היווני. באותה השנה הוא זכה במדליית כסף בגראנד סלאם אוסקה היוקרתי שביפן.

באליפות העולם 2019 שנערכה בטוקיו, זכה ואן 'ט אנד במדליית הזהב בקטגוריית המשקל עד 90 ק"ג והפך לג'ודוקא ההולנדי השישי מנבחרת הגברים שזוכה בתואר אלוף העולם והראשון מזה 10 שנים. הוא הגיע לאליפות כשהוא מדורג עשירי בדירוג העולמי והפתיע כאשר ניצח את כל 6 קרבותיו. את שלושת הקרבות הראשונים הוא ניצח באיפון וברבע הגמר הוא ניצח בניקוד ווזארי את אקסל קלרז'ה הצרפתי לאחר תרגיל סודה-צוריקומי-גושי. בחצי הגמר הוא ניצח באיפון את נמניה מאידוב הסרבי שוב לאחר תרגיל סודה-צוריקומי-גושי מוצלח במיוחד. בגמר ואן 'ט אנד התמודד מול שויצ'ירו מוקאי היפני וניצח בווזארי כאשר 35 שניות לסיום ביצע תרגיל בשם קוסוטו-גרי. באותה השנה הוא זכה גם בגראנד סלאם יקטרינבורג כשניצח בגמר את בקה גוויניאשווילי הגיאורגי.

באולימפיאדת טוקיו 2020, ואן 'ט אנד סיים במקום השביעי. הוא החל את דרכו בסיבוב השני בו ניצח באיפון תוך 33 שניות את פאולו פרסוגליה מסן מרינו. בשמינית הגמר הוא ניצח בווזארי את אקסל קלרז'ה הצרפתי וברבע הגמר הפסיד למיכאל זגאנק הטורקי בזמן ניקוד זהב. הוא נשר לקרבות בית הניחומים, שם הפסיד בווזארי לכריסטיאן טוט ההונגרי והודח.

## זכיות בתחרויות מהסבב העולמי

## קישורים חיצוניים

## הערות שוליים

קטגוריה:ג'ודוקא הולנדים
קטגוריה:אלופי עולם בג'ודו
קטגוריה:ג'ודוקא באולימפיאדת ריו דה ז'ניירו (2016)
קטגוריה:ג'ודוקא באולימפיאדת טוקיו (2020)
קטגוריה:הולנדים שנולדו ב-1991
קלאוס טויבר

**קלאוס טויבר** (בגרמנית: **Klaus Teuber**; 25 ביוני 1952 – 1 באפריל 2023) היה מעצב משחקי לוח גרמני הנודע לרוב בשל סדרת משחקיו המצליחה, "קטאן".

## ביוגרפיה
טויבר נולד ב-1952.

משנת 2007 ועד מותו, הוא התגורר בדרמשטאדט עם אשתו קלאודיה. יש להם שני בנים.

נפטר ב-1 באפריל 2023 לאחר מחלה קצרה וקשה.

## קריירה
שמאל|ממוזער|250px|תמונה של המשחק ברברוסה, שהיה אחד המשחקים הראשונים שתכנן טויבר
הוא זכה בפרס משחק השנה ארבע פעמים בעבור המשחקים: ברברוסה, Drunter und Drüber, המתיישבים של קטאן ו-Hoity Toity.
טויבר תכנן לראשונה משחק לוח ב-1991, כשהוציא לשוק את המשחק Hoity Toity, שזכה ליבוא מוקדם יחסית של משחק בסגנון גרמני לשוק האמריקאי. ב-1995 הוציא לאור את משחק הלוח המתיישבים של קטאן, שזכה להצלחה אדירה, פרסים ומשחקי הרחבה. ב-1996 הוציא הרחבה של חמישה עד שישה שחקנים למשחק המתיישבים של קטאן. ב-1997 פרסם הרחבה נוספת לקטאן – קטאן: יורדי הים, וב-1998 הוציא לשוק את הרחבת ערים ואבירים. בשנת 1999, טויבר פרש ממקצועו כטכנאי שיניים, והפך למעצב משחקים במשרה מלאה. הוא המשיך להוציא משחקי לוח נוספים ובהם: קטאן: סוחרים וברברים (2008), קטאן: מגלי ארצות ופיראטים , קטאן: עליית שבט האינקה (2018) ומשחקים רבים נוספים.

## קישורים חיצוניים

* 

## הערות שוליים

קטגוריה:קטאן
קטגוריה:גרמנים
קטגוריה:מעצבים
קטגוריה:גרמנים שנולדו ב-1952
קטגוריה:גרמנים שנפטרו ב-2023
פסגת סטרנברג

**פסגת סטרנברג** (באנגלית: **Sternberg Peak**) היא פסגה בפסגות נברסקה, ברכס בריטניה שבאנטארקטיקה.

גובהה של הפסגה כ-1,300 מטרים מעל פני הים.

הפסגה ממוקמות כ־4.3 קילומטרים צפונית מזרחית לפסגת רנד (אף היא בפסגות נברסקה).

## היסטוריה
### מקור השם

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שמו של ב. שטרנברג (B. Sternberg), שהיה חבר משלחת החקר הגאופיזית, במסגרת פרויקט חקר מדף הקרח רוס, בעונת מחקר 1974 - 1973.

## קישורים חיצוניים

* פסגת סטרנברג באתר הסקר הגאולוגי של ארצות הברית
* פסגת סטרנברג באתר הגאזט האנטארקטי המשווה SCAR של ממשלת אוסטרליה
* מפת אזור פסגת סטרנברג
* מחשבון מרחקים - המרחק מפסגת סטרנברג לאתרים סמוכים

## הערות שוליים

סטרנברג
סטרנברג
אגן הים התיכון (תוכנית רדיו)

**אגן הים התיכון** היא תוכנית רדיו המשודרת ברשת כאן גימל בימי שישי בין השעות 9:00 ל-14:00 ומתמקדת במוזיקה מזרחית ים תיכונית.

עם פרוץ מלחמת חרבות ברזל הפכה התוכנית ליומית, ומלבד ביום שישי היא משודרת גם בימים א-ה בין השעות 14:00–16:00.

## היסטוריה
התוכנית עלתה לראשונה לשידור בשנת 1985 ברשת ג', בעקבות ביקורת על אי השמעת מוזיקה מזרחית בערוצי הרדיו והטלוויזיה. עם הקמת תאגיד השידור הישראלי עברה התוכנית לכאן גימל.

בתוכנית מושמעים שירים בסגנון המוזיקה המזרחית ים תיכונית ומתארחים אמנים שונים בז'אנר.
בין מגישי התוכנית בעבר שמעון פרנס, מנחם פרי, אבנר נעים, מיכל אסולין ואיציק ג'והן. נכון ל-2025 בימים ראשון עד רביעי בשעות הצהריים עורך ומגיש את התכנית **נוי בן חיים**. וביום שישי עורך את התוכנית עומר בן רובי ומגישה את התוכנית ורד יפתחי גרין. התוכנית משודרת במשך חמש שעות בימי שישי בבוקר, ומוקרנת בחלקה בערוץ כאן 11.

בשנת 2024 זכתה התוכנית בפרס "תוכנית המוזיקה הטובה ביותר" מטעם אגודת העיתונאים בתל אביב.

## קישורים חיצוניים
* אגן הים התיכון, באתר תאגיד השידור הציבורי
* 
* 

## הערות שוליים

קטגוריה:תאגיד השידור הישראלי: תוכניות וסדרות רדיו
קטגוריה:מוזיקה מזרחית
הבחירות הפרלמנטריות בהונגריה 2018

**הבחירות הפרלמנטריות בהונגריה 2018** התקיימו ב-8 באפריל 2018. מערכת זו היא מערכת הבחירות השמינית בה מתקיימת מערכת רב מפלגתית ומערכת הבחירות השנייה מאז אימוץ החוקה החדשה שנכנסה לתוקף ב-1 בינואר 2012. תוצאות הבחירות קבעו כי ברית המפלגות פידס-מפלגת העם שמרו על כוחן של שני שלישים מהפרלמנט הקודם וכך ויקטור אורבן זכה בכהונה נוספת.

## מערכת הבחירות
199 חברי האספה הלאומית נבחרים בשתי הצבעות. 106 נבחרים בשיטה רובית פשוטה, ו-93 הנותרים נבחרים בשיטת הייצוג היחסי. אחוז החסימה עמד על 5%, אבל במקרה של קיום ברית פוליטית (בלוק טכני), אחוז החסימה עולה ל-10% ואם הברית מורכבת משלוש מפלגות ויותר-15%. חלוקת המושבים מתבצעת בשיטת ה-d'Hondt.

## תוצאות הבחירות

## קישורים חיצוניים

## הערות שוליים

2018
הונגריה
קטגוריה:2018 בפוליטיקה
קטגוריה:2018 באירופה
הייזל אייבל

**הייזל המפל אייבל** (באנגלית: **Hazel Hempel Abel**; 10 ביולי 1888 – 30 ביולי 1966) הייתה אשת ציבור אמריקאית שכיהנה כחברת הסנאט של ארצות הברית מטעם מדינת נברסקה מנובמבר עד דצמבר 1954. אחרי התפטרותה מהסנאט המשיכה לעסוק בפעילות ציבורית עד שהלכה לעולמה.

## ביוגרפיה
אייבל נולדה בעיר פלטסמות' שבדרום נברסקה. היא למדה בבתי הספר הציבוריים של אומהה, וסיימה את לימודיה באוניברסיטת נברסקה בלינקולן ב-1908. היא עבדה כמורה למתמטיקה בתיכון וכמנהלת בתי ספר על-יסודיים במספר יישובים בנברסקה. אחר כך עבדה כמזכירה וגזברית, ובסופו של דבר כנשיאת חברת הבנייה של בעלה.

הבל הייתה ציר בוועידות הרפובליקניות של מדינת נברסקה בשנים 1939–1948 ולאחר מכן בשנים 1952–1956. ב-1954 נבחר הבל לסגנית יושב ראש הוועדה הרפובליקנית המרכזית של המדינה. באותה שנה היא נבחרה להשלים את כהונתו של הסנאטור דווייט גריזוולד, שנפטר בעודו מכהן בתפקידו. בכך נהפכה אייבל לאישה הראשונה שנבחרה ל מטעם מדינת נברסקה, כמו גם לאישה הראשונה שקדמה לה בתפקיד אישה אחרת (אווה בורינג מונתה לאייש את מושבו של גריזוולד באופן זמני עד לקיום בחירות מיוחדות). היא כיהנה בסנאט החל מנובמבר 1954 עד להתפטרותה ביום האחרון של אותה השנה.

בזמן כהונתה בסנאט הצביעה בעד החלטת הסנאט לגנות את הסנאטור ג'וזף מקארתי ממדינת ויסקונסין כמי שהתנהג "באופן שיש בו כדי להביא לסנאט אי כבוד ומוניטין גרוע". תקופת הכהונה ה-15 של חטיבת הסנאטורים השנייה מנברסקה, שנמשכה בין 3 בינואר 1949 עד 3 בינואר 1955, הייתה יוצאת דופן בכך ששישה סנאטורים שונים כיהנו בה, בהם אייבל הייתה החמישית.

היא הייתה ציר בוועידת החינוך בבית הלבן ב-1955, ויו"ר המשלחת של נברסקה בכינוס הוועדה הרפובליקנית הלאומית לקראת הבחירות לנשיאות ארצות הברית 1956. בשנים 1955–1959 הייתה חברה בוועדת המאה של תאודור רוזוולט. היא גם שימשה כנשיאה ומייסדת "פדרציית הנשים הרפובליקניות של נברסקה", והייתה חברה במועצת המנהלים במכללת דויין ובמכללת וסליאן שבנברסקה. ב-1960 התמודדה אייבל, ללא הצלחה, למועמדות המפלגה הרפובליקנית לתפקיד מושל נברסקה.

ב-30 ביולי 1966 הלכה אייבל לעולמה בלינקולן ונטמנה בבית העלמין וייוקה (Wyuka) שבאותה העיר.

## קישורים חיצוניים

* 
* 

קטגוריה:אמריקאים ילידי נברסקה
קטגוריה:חברי הסנאט של ארצות הברית מנברסקה
קטגוריה:סנאטוריות חברות המפלגה הרפובליקנית
קטגוריה:סנאטורים חברי המפלגה הרפובליקנית
קטגוריה:חברי הסנאט של ארצות הברית שמונו לתפקידם
קטגוריה:בוגרות אוניברסיטת נברסקה–לינקולן
קטגוריה:בוגרי אוניברסיטת נברסקה–לינקולן
קטגוריה:אמריקאיות שנולדו ב-1888
קטגוריה:אמריקאים שנולדו ב-1888
קטגוריה:אמריקאיות שנפטרו ב-1966
קטגוריה:אמריקאים שנפטרו ב-1966
טור דה ל'אווניר

**טור דה ל'אווניר** (בצרפתית: **Tour de l'Avenir**, באנגלית: **Tour of the Future**) הוא מרוץ אופניים עד גיל 23, שנערך על פני 10 קטעים והחל לראשונה בשנת 1961, אז ניצח גוידו דה רוסו האיטלקי. שיאן הניצחונות במרוץ הוא סרג'יי סוחורוטצ'נקוב מברית המועצות, שניצח פעמיים.  
המרוץ נוצר בשנת 1961 על ידי אחד מהעורכים של עיתון הל'אקיפ.

המרוץ נחשב לטור דה פראנס של רוכבים עד גיל 23, המנצחים בו מיועדים להפוך לכוכבים הגדולים של הענף והוא מרוץ היוקרתי ביותר לרוכבים צעירים, בין המנצחים במרוץ אפשר למצוא את פליצ'ה ג'ימונדי (מנצח הטור דה פראנס, הוואלטה אספנייה והג'ירו ד'איטליה שלוש פעמים), גרג למונד (מנצח הטור דה פראנס), מיגל אינדוראין (מנצח הטור דה פראנס חמש פעמים). ובשנים האחרונות, נאירו קינטנה (מנצח הוואלטה אספנייה והג'ירו ד'איטליה) ואיגן ברנל (מנצח הטור דה פראנס). מ-2008, עבר המרוץ להיות במתכונת לאומית (נבחרות לאומיות).

## מנצחים אחרונים

## קישורים חיצוניים

* 

קטגוריה:צרפת: מרוצי אופניים
Delilah

"**Delilah**" (בעברית: "**דלילה**") הוא שיר שהקליט הזמר הוולשי טום ג'ונס בדצמבר 1967. את השיר כתב בארי מייסון והלחין לס ריד, שאף קבע את שם השיר ואת התמה שלו. במקור הקליט אותו הזמר האמריקאי פי. ג'יי. פרובי  בנובמבר 1967, אך הוא לא אהב אותו וסירב לכלול אותו באלבום שעליו עבד אז "Believe It Or Not". ההקלטה המקורית של פרובי יצאה לאור ב־2008 בתקליטור "Best of the EMI Years 1961–1972" . ריד ומייסון זכו ב־1968 בפרס אייבור נובלו על כתיבת השיר.

## הצלחה
השיר הגיע למקום ראשון במצעדי פזמונים במדינות שונות בהן גרמניה ושווייץ. במרץ 1968 הגיע השיר למקום השני במצעד הבריטי, והיה הסינגל השישי הנמכר ביותר באותה שנה. במצעד הבילבורד האמריקאי הגיע השיר למקום ה-15.

## מיקומי שיא

### מצעדים שבועיים

### מצעדים שנתיים

## מילים ולחן
על אף שהשיר הוא בסגנון מוזיקת נשמה, הוא יכול להיחשב גם כבלדת רוק במסורת הבלדה הבריטית. הגרסה של ג'ונס כוללת ליווי של ביג-בנד המותאמת לקצב פלמנקו.

ג'ונס שר מנקודת מבט של גבר המרגיש נבגד, ועוקב אחר דמותה של האישה שנראית כצללית בחלון, בעוד היא מתעלסת עם גבר אחר. למרות שהוא מבין שהיא לא בשבילו הוא מכנה אותה "שלו". עם עלות השחר כשהוא חמוש בסכין, הוא מחכה שהמאהב ילך, ואז הוא נוקש על הדלת. היא פותחת וצוחקת בפניו. הוא דוקר אותה למוות, ואחר כך מחכה לשוטרים שיבואו לקחת אותו.

## גרסאות כיסוי
בין גרסאות הכיסוי של השיר יש גרסת רגאיי של הוראס אנדי, ביצוע של להקת הרוק הגותי Inkubus Sukkubus באלבומם "Wild", להקת הפאנק האירית-אמריקאית Flogging Molly באלבום "Alive Behind the Green Door", להקת הפופ האיטלקית Il Volo באלבומם "Grande Amore", וכן The Sensational Alex Harvey Band הקליטה סינגל שהגיע למקום השביעי במצעד הבריטי בשנת 1975. בקיץ 1968 במסגרת תחרות זמר Cantagiro שר הזמר האיטלקי את השיר בגרסה איטלקית בשם "La nostra favola". להקת פיית' נו מור האמריקאית ביצעה חלק מהשיר במסגרת סיבוב ההופעות שלהם "The Second Coming Tour".

אבי טולדנו הוציא ב-1969 גרסת כיסוי בעברית לשיר, בשם "עם בוא הלילה" (מילים: מיכאל הרטבי).

## קישורים חיצוניים

## הערות שוליים

קטגוריה:שירי 1968
קטגוריה:סינגלים מ-1968
קטגוריה:שירי טום ג'ונס
קטגוריה:סטוק סיטי
קטגוריה:שירים באנגלית
קטגוריה:שירים על בגידה: זוגיות
קטגוריה:שירים על פשע
קטגוריה:בלדות משנות ה-1960
קטגוריה:בלדות רצח
קטגוריה:מחלוקות סביב טענות לתועבה במוזיקה
קטגוריה:סינגלים שהגיעו למקום הראשון בבלגיה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון בצרפת
Lemon Tree (שיר של ויל הולט)

**Lemon Tree** (בעברית: **עץ לימון**) הוא שיר עממי שכתב ויל הולט בשלהי שנות ה-50. המנגינה מבוססת על השיר העממי הברזילאי *Meu limão, meu limoeiro* אותו עיבד מוזיקלית חוסה קרלוס בורל בשנת 1937, ואשר הפך לפופולרי בעקבות ביצועו של הזמר הברזילאי וילסון סימונל. השיר משווה אהבה לעץ לימון: "עץ לימון יפה מאוד, ופרח הלימון מתוק, אבל את הפרי המסכן של הלימון אי אפשר לאכול".

## גרסאות כיסוי
לאורך השנים, מספר אמנים ביצעו גרסת כיסוי לשיר, ביניהם פיטר, פול ומרי, צ'אד וג'רמי, שלישיית קינגסטון, המשחרים, בוב מארלי והוויילרס, הרב אלפרט, סנדי שו ורוג'ר ויטאקר. בשנת 1965 הקליט טריני לופז את הגרסה המצליחה ביותר של השיר, שהגיעה למקום ה-20 במצעד בילבורד הוט 100 ולמקום השני במצעד Middle Road Singles, גם כן של בילבורד.

בעברית קיימות גרסאות כיסוי של ישראל יצחקי ואריק איינשטיין (אריק והאינשטיינים - עץ הלימון מ-1966)

## בתרבות הפופולרית
השיר עובד לג'ינגל עבור פרסומת בשנות ה-60 למותג ניקיון בניחוח לימון.

ישנה התייחסות לשיר בסדרה "סיינפלד", בפרק 4 של עונה 2 ששמו "The Phone Message". כמו כן, ישנה התייחסות לשיר בסדרה "נשואים פלוס", בפרק 5 של עונה 6 ששמו "Lookin' for a Desk in All the Wrong Places".

## קישורים חיצוניים

## הערות שוליים

קטגוריה:שירי 1965
קטגוריה:שירים באנגלית
קטגוריה:מוזיקה ברזילאית
קטגוריה:שירים על עצים
ניקולה גולאן

**ניקולה גולאן** (בסרבית: **Никола Гулан**; נולד ב-23 במרץ 1989) הוא כדורגלן סרבי המשחק בעמדת המגן השמאלי בקולובארה.

## קריירה
גולאן התחיל את הקריירה שלו במחלקת הנוער של פרטיזן בלגרד, ובעונת  הצטרף לקבוצה הבוגרת.

ב-4 באוגוסט 2007 חתם לארבע שנים בפיורנטינה מהסרייה א' תמורת 2.8 מיליון אירו. בתחילת עונת  הוקפא כיוון שפיורנטינה עברה את מחסת הזרים ובינואר  הושאל לסמפדוריה.

ב-2 בפברואר 2009 הושאל למינכן 1860 מהבונדסליגה השנייה עד תום העונה. ב-12 באפריל 2009 גולאן ערך את הופעת הבכורה שלו בקבוצה בהפסד 2–3 לטוס קובלנץ.

באוגוסט  הושאל לנאפולי.

ב-26 בספטמבר 2010 רשם את הופעת הבכורה שלו בפיורנטינה בניצחון 0–2 נגד פארמה.

בינואר  הושאל גולאן לקייבו ורונה עד לסיום העונה. ב-6 באוגוסט 2012 חתם במודנה

בתום עונת  שוחרר ממדונה, וב-28 ביוני 2013 חתם לשנתיים בפרטיזן בלגרד.

ב-1 בספטמבר 2014 חתם במאיורקה.

ב-23 ביולי 2015 חתם במוסקרון מליגת העל הבלגית. בקיץ  שוחרר מהמועדון, אך שב אליו ב-29 בספטמבר.

ב-5 בספטמבר 2019 חתם לשנתיים בהפועל חיפה.

ב-20 באוקטובר 2020, גולאן חתם בהאקן מליגת העל השוודית.

## קישורים חיצוניים

* 

## הערות שוליים

קטגוריה:כדורגלנים סרבים
קטגוריה:מגני כדורגל סרבים
קטגוריה:בלמי כדורגל סרבים
קטגוריה:קשרי כדורגל סרבים
קטגוריה:בלגרד: כדורגלנים
קטגוריה:כדורגלני פרטיזן בלגרד
קטגוריה:כדורגלני פיורנטינה
קטגוריה:כדורגלני סמפדוריה
קטגוריה:כדורגלני מינכן 1860
קטגוריה:כדורגלני מיורקה
קטגוריה:כדורגלני מוסקרון
קטגוריה:כדורגלני הפועל חיפה
קטגוריה:כדורגלני האקן
קטגוריה:כדורגלנים באולימפיאדת בייג'ינג (2008)
קטגוריה:כדורגלנים זרים בישראל
קטגוריה:ספורטאים סרבים באיטליה
קטגוריה:ספורטאים סרבים בספרד
קטגוריה:ספורטאים זרים בבלגיה
קטגוריה:ספורטאים סרבים בישראל
קטגוריה:ספורטאים זרים בשוודיה
קטגוריה:ספורטאים זרים במלטה
קטגוריה:סרבים שנולדו ב-1989
יחסי סיירה לאון – ספרד

**יחסי סיירה לאון–ספרד** הם היחסים הדיפלומטיים הרשמיים שבין **[[סיירה לאון|הרפובליקה של סיירה לאון]]** לבין **[[ספרד|ממלכת ספרד]]**.

## סקירה כללית
היחסים של ספרד עם סיירה לאון הם רופפים מאוד ושתי המדינות לא משתפות פעולה כלל באופן מסורתי. היא גם לא הופיעה בתוכנית המתאר של ספרד לשיתוף פעולה באזור מערב אפריקה לשנים 2013 עד 2016. עם זאת בשנים האחרונות חלה עלייה בשיתוף הפעולה בין שתי המדינות, בין היתר בארגונים מולטילטרליים שונים דוגמת האומות המאוחדות.

## נציגויות דיפלומטיות
* סיירה לאון אינה מיוצגת בספרד בדרג השגרירות. סיירה לאון מיוצגת בספרד בדרג הקונסולרי באמצעות שתי קונסוליות שהיא מחזיקה במדריד (עיר הבירה של ספרד), ובלאס פאלמאס דה גראן קנריה. ספרד האמינה את שגרירותה שבאביג'אן שבחוף השנהב על סיירה לאון.
* ספרד אינה מיוצגת בסיירה לאון בדרג השגרירות. ספרד מיוצגת בסיירה לאון בדרג הקונסולרי באמצעות קונסוליה רשמית שהיא מחזיקה בפריטאון, בירת המדינה. סיירה לאון האמינה את שגרירותה שבלונדון, בירת הממלכה המאוחדת על ספרד.

## קישורים חיצוניים
* Ficha de Sierra Leona, אתר משרד החוץ של ספרד

## הערות שוליים

קטגוריה:ערכים ללא קטגוריות פיזיות - יחסי חוץ
עדן דרסו

**שלומית עדן דרסו** (נולדה ב-21 בפברואר 1998; ידועה לעיתים כ**עדן די**) היא ראפרית, זמרת ופזמונאית ישראלית.

## ביוגרפיה

נולדה וגדלה בשכונת קריית משה שברחובות. הוריה עלו לישראל במבצע שלמה יחד עם חמשת אחיה הגדולים. בצבא שירתה כסמב"צית בעיר הבה"דים.

## קריירה
דרסו החלה את דרכה ב-2017 כאשר הוציאה את השיר "הכל נפלא". בהמשך השנה הוציאה יחד עם די ג'יי מש וכהן@מושון את השיר "יהיה מה שיהיה" מתוך אלבומו של די ג'יי מש "מחט על תקליט".

במאי 2018 התארחה בשירו של עידו מימון "שבילים חדשים" מתוך אלבומו השני, "זכרונות מהעתיד". באוגוסט 2018 הוציאה יחד עם די ג'יי מש אלבום משותף בשם "כתר שקוף", הכולל הופעות אורח של מיכאל סוויסה ואורי שוחט; מתוך האלבום יצא הסינגל "אוטובוסים". ב-2019 יצרו דרסו ודי ג'יי מש רמיקס לשיר זה יחד עם הצמד יאנג בויז. בספטמבר 2018 הוציאה יחד עם כהן@מושון את השיר "ביג באנג". בנובמבר 2018 השתתפה בשיר "פרפר" של עטר מיינר לצד דור3, אשר לקח חלק באלבום "עטר מיינר".

כמו כן, בשנת 2018 השתתפה בסדרת הדוקו מוזיקלית "ביטים" של HOT.

בספטמבר 2019 התארחה בשירו של ישי סוויסה, "מה זה בכלל משנה" לצד מיכאל סוויסה, טל טירנגל ורביד פלוטניק. חודש לאחר מכן הוציאה את השיר "Eden D".

ב-14 בפברואר 2020 הוציאה את הסינגל "הכל חוץ מהלב" בהפקתו של הפנר. במאי 2020, שיתפה פעולה עם מיכאל סוויסה בשיר "ידיים ריקות", במסגרת האלבום "חבילה עוברת". באותו החודש, ביצעה את השיר "Tinanay" באנגלית, במסגרת הפרויקט של המוזיקאים אורי קפלן ותמיר מוסקט "Digital Monx". ב-7 ביולי יצא האלבום "חרבות בפיתה" של הראפר פלד, בו התארחה בשיר "אלפים". ב-28 באוגוסט הוציאה דרסו את הסינגל "תמיד".

במרץ 2021 כתבה יחד עם קרן פלס את השיר "בום" במסגרת פרויקט משותף של גלגלצ ויוטיוב לקידום נשים במוזיקה הישראלית. ב-30 באפריל התארחה בשיר "קחי אותי לסיני" של הראפר שקל. ב-19 באוגוסט של אותה השנה הוציאה את הסינגל "כל סוף יום" בשיתוף עם כהן ולאבה דום.

בפברואר 2021, השתתפה דרסו בפרסומת לביסלי לצידו של הזמר איתי לוי.

במאי 2022 הוציאה דרסו את הסינגלים "גונג" ו"נסחפת", וב-21 ביולי 2022 הוציאה את אלבומה השני, "משולש קדוש", שאותו הפיקה בשיתוף פעולה עם מיכאל כהן. באוגוסט אותה שנה השתתפה באלבום השלישי של עטר מיינר, "לפנים", בשיר "תפילה" לצד הראפר טדי נגוסה והזמרת מעיין ליניק.

בשנת 2023 הוציאה ביחד עם מגפונים ועופרה בלי עופרה את שיר הגאווה "בורחת בזריחה" שנבחר במאקו כ"שיר הגאווה הכי טוב של 2023". באותה שנה השתתפה לצד עטר מיינר במופע החימום של הראפר האמריקאי טראוויס סקוט בפארק הירקון.

בשנת 2024 השתתפה בשיר "תסמוך עליי" של להקת ג'יין בורדו שהופיע באלבום האולפן הרביעי שלהם, "כישוף".

ב-12 בינואר 2025, כחלק מהקמפיין להעלאת מודעות לבריאות הנפש על רקע מלחמת חרבות ברזל אותו השיקה עמותת ער"ן, הושק שיר בשם "S.O.S" בהשתתפות האמנים נונו, שרק, כהן, דרסו והמפיק אורי שוחט.

## דיסקוגרפיה
### אלבומי אולפן
* 2018: כתר שקוף (עם די ג'יי מש)
* 2022: משולש קדוש
* 2026: פוטנציאל

## קישורים חיצוניים

* 
* 
* 

## הערות שוליים

קטגוריה:ראפריות ישראליות
קטגוריה:רחובות: אישים
קטגוריה:פזמונאיות ישראליות
קטגוריה:מלחינות ישראליות
קטגוריה:מלחינים ישראלים
קטגוריה:זמרות-יוצרות ישראליות
קטגוריה:זמרים-יוצרים ישראלים
קטגוריה:זמרות ישראליות
קטגוריה:זמרים ישראלים
קטגוריה:ראפריות יהודיות
קטגוריה:ראפרים יהודים
קטגוריה:ישראליות שנולדו ב-1998
קטגוריה:ישראלים שנולדו ב-1998
מה לך ילדה

**מה לך ילדה** הוא פזמון שכתב והלחין משה נגר וידוע בביצועו של זוהר ארגוב.

## רקע
את השיר כתב משה נגר לבתו, בעקבות גירושיו.

נגר עצמו הקליט את השיר, והגיש אותו להשמעה ברשימת המועמדים למצעדי הפזמונים השבועיים של גלי צה"ל ושל רשת ג' באפריל–מאי 1978. השיר לא התקבל ונגנז.
ב־1979 הקליט יחזקאל מטרי את השיר עבור האלבום "אהבת תימן". השיר בביצועו של מטרי לא זכה לפרסום רב. השיר הוצע לשימי תבורי אשר סרב, והפנה את נגר אל זוהר ארגוב. ארגוב הקליט את השיר בעיבוד של יגאל חרד עבור אלבום הבכורה שלו "אלינור", שכלל כולו גרסאות כיסוי.
השיר משמש כשיר נאצה אצל אוהדי הכדורגל בישראל.

## קישורים חיצוניים

* 

## הערות שוליים

קטגוריה:שירים בעברית
קטגוריה:שירי זוהר ארגוב
קטגוריה:סינגלים בהוצאת האחים ראובני
בית הכנסת קהל בילאווה בסרייבו

**בית הכנסת הספרדי "קהל בילאווה" בסרייבו** (בלאדינו: **Il Kal Di La Bilava**) היה בית כנסת אשר פעל בשכונת ביילאווה שבעיר סרייבו בבוסניה, בין השנים 1901–1941. בתקופת מלחמת העולם השנייה, לאחר הפלישה ליוגוסלביה הופקע בית הכנסת על ידי שלטונות האוסטאשה ושימש כבית מעצר.

## היסטוריה

קהילה יהודית ספרדית התקיימה בסרייבו החל מאמצע המאה ה-16. ב-1581 נחנך "בית הכנסת קהל ישן" אשר מוקם בתוך שכונת החצר היהודית בעיר שנקראה "אֶל קוֹרְטִיז'וֹ" (El Cortijo, מלאדינו: החצר). לאחר המלחמה העות'מאנית-רוסית (1877–1878) השתלטה האימפריה האוסטרו-הונגרית על שטחי בוסניה והעיר סרייבו עברה תנופת פיתוח ובינוי שהוביל לגידול במספר התושבים ובכלל זה בני הקהילה היהודית. בראשית המאה ה-20 מנתה הקהילה למעלה מ-4,000 נפשות. מבנה בית הכנסת קהל ישן היה צר מלהכיל את מספר המתפללים ובמקביל התיישבו בני הקהילה היהודית באזורים שונים העיר. בשכונת ביילאווה (בבוסנית: Bjelave) התגוררו משפחות יהודיות רבות והיא כונתה בפיהם בילאווה.

## המבנה
ב-1892 נוסדה העמותה "חברת בית תפילה" על ידי אברהם פאפו ומטרתה להקים בית כנסת "פרטי" שלא באמצעות מוסדות הקהילה בשכונת ביילאווה. ב-1901 הוקם בית הכנסת. הבניין עוטר בחזיתו במגיני דוד ובתבליטי מנורת שבעת הקנים. בבית הכנסת פעלו שתי ישיבות: ישיבת "עונג שבת" וישיבת "אהבת בחורים". ב-1914 נוסדה במקום עמותה בשם "עזרת יתומים" על ידי בן ציון פינטו ומשה מאיסטרו (שכונה "חם בוכור", Ham Bohor) והמבנה נרכש והועבר לבעלות העמותה. במהלך מלחמת העולם השנייה, באפריל 1941 לאחר החלת שלטון האוסטאשה, הופקע הבניין מידי העמותה והוסב למתקן כליאה. לאחר המלחמה שימש משכן למספר ארגונים מטעם שלטונות יוגוסלביה וכן למגורים. בראשית המאה ה-21 נאבקו ראשי הקהילה בסרייבו לקבל את המבנה בחזרה לרשותם, וסירבו להצעה להפעילו בדמי שכירות סמליים.

## קישורים חיצוניים

* בית הכנסת קהל בילאווה, בערוץ JewishHeritageMasa באתר יוטיוב 

## הערות שוליים

קהל בילאווה
סרייבו
נילס שומאן

**נילס שומאן** (גרמנית: Nils Schumann; נולד ב-20 במאי 1978) הוא אתלט עבר גרמני, זוכה מדליית הזהב בריצת 800 מטר באולימפיאדת 2000, פרש מעולם הספורט בשנת 2009. בחמש השנים שקדמו לפרישתו מיעט להשתתף בתחרויות לאומיות עקב פציעות.
## קריירה
שומאן, יליד באד פרנקנהאוזן, החל את הקריירה שלו ככדורגלן בשנת 1984 לפני שהפך לאתלט. הוא זכה במדליית זהב בריצת 800 מטרים באולם באליפות אירופה באתלטיקה בשנת 1998 בוולנסיה ספרד. באליפות אירופה בבודפשט זכה שוב במדליית זהב באותו מקצה, אך הפעם בפער זעיר לעומת מתחריו. שבועות ספורים לאחר מכן זכה פעם נוספת בריצת 800 מטרים באליפות העולם ביוהנסבורג.

עלה לגמר אליפות העולם באתלטיקה בשנת 1999, אך סיים רק במקום ה-8. עד לאולימפיאדת סידני לא רשם שום הישג משמעותי בשנת 2000. בתחרות הקדם באולימפיאדה עקף במהרה את המתחרים ועלה לגמר. במקצה הגמר באולימפיאדה, כאשר נותר לקו הסיום כ-50 מטרים החלף לרוץ בספרינט חזק ופתח פער ניכר על יתר המתחרים. וילסון קיפקטר שייצג את דנמרק, נצמד אליו ברגעי הריצה האחרונים אך הפסיד לשומאן. בשנה העוקבת, שומאן הגיע למקום החמישי באליפות העולם באתלטיקה באדמונטון.

שומאן זכה אף במדליית ארד באליפות אירופה של שנת 2002 בריצה, אך באולימפיאדת אתונה בשנת 2004 לא הצליח להגן על תוארו בשל פציעות ספורט מרובות שספג באותה השנה.

## קישורים חיצוניים

קטגוריה:אתלטים באולימפיאדת סידני (2000)
קטגוריה:אלופים אולימפיים מגרמניה
קטגוריה:אלופים אולימפיים: ריצת 800 מטרים (גברים)
קטגוריה:גרמנים שנולדו ב-1978
פוינט פלזנט (ניו ג'רזי)

**פוינט פלזנט** (באנגלית: **Point Pleasant**) הוא רובע במחוז אושן שבניו ג'רזי. לפי מפקד האוכלוסין האמריקאי משנת 2010, אוכלוסיית הרובע הייתה 18,392 נפשות, ירידה של 914 נפשות (4.7%-) ממפקד האוכלוסין של שנת 2000. 

פוינט פלזנט הוכרזה כרובע בחקיקת ניו ג'רזי ב־21 באפריל 1920, מתוך חלקים של העיירה בריק טאונשיפ בהתבסס על תוצאות משאל עם שהתרחש ב־19 במאי אותה השנה. הרובע אוחד מחדש ב־12 במרץ 1928. פוינט פלזנט שונה מפוינט פלזנט ביץ', שהיא קהילה נפרדת.

## היסטוריה
סביב 1500 לספירה, האזור שכלל את פוינט פלזנט העתידית היה נקודת המפגש הטקסי של אינדיאני שבט לֶנַפֵּה שקראו לה "ארץ העצים הגבוהים". ב־1665 לערך, המתיישבים האירופאים הראשונים הגיעו למקום, בעיקר דייגים, חקלאים ובוני סירות.

ב־15 בפברואר 1850, המושל דניאל היינס וחוקת ניו ג'רזי הפרידה את מחוז אושן ממחוז מונמאות' ויצרו את עיירת בריק שכללה את אזור פוינט פלזנט. פוינט פלזנט קיבלה עצמאות מהעיירה ב־1920 אם כי משרד הדואר המקומי נקרא "פוינט פלזנט המערבית" עד 1956. לפי האתר הרשמי של הרובע, תושבים ותיקים עדיין משתמשים בשם זה. ראש העיר הראשון של העיירה היה מלוויל ב. פרקר שנבחר לאחר ש־ג'יי אייץ' הארווי סירב לשרת בתפקיד לאחר שזכה בבחירות. העיירה הייתה בתחילה עיירת נגרות אם כי נגרות לא הייתה דומיננטית בכלכלה המקומית.

## גאוגרפיה
בהתאם למרשם האוכלוסין האמריקאי, לרובע שטח כולל של 10.790 קמ"ר הכולל בתוכו 9.035 קמ"ר שטח קרקעי ו־1.755 שטח ימי (16.26%).

גבול הרובע מצפון נושק לנהר המנסקאן, ממזרח על ידי פוינט פלזנט ביץ', מדרום על ידי ביבר דאם קריק וממערב על ידי בריק טאונשיפ. הרובע מהווה בית לתעלת פוינט פלזנט שהושלמה ב־1925.

## קישורים חיצוניים

*  

## הערות שוליים

קטגוריה:ניו ג'רזי: גאוגרפיה
קטגוריה:יישובים שהוקמו ב-1920